**8522 Nemesgörzsöny, Széchenyi u. 10.**

**ikt.szám:…….../2022.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2022. június 9-i nyilvános üléséről, mely 16 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László polgármester

Buzás Sándor

Dombó Lászlóné

Távol van: Csuka Géza

Keresztes Lajos

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 3 fő jelen van. Csuka Géza alpolgármester és Keresztes Lajos képviselő távolmaradását előre jelezte. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 3 igen szavazattal, tartózkodás és ellenszavazat nélkül a következő határozatot hozza:

**42/2022.(VI.9.) önkormányzati határozat**

Nemesgörzsöny Község Önkormányzatának képviselő-testülete 2022. június 9-i ülésének napirendjét az alábbiak szerint határozza meg:

1. Nemesgörzsöny 0195 hrsz alatti ingatlan átvételével kapcsolatos ügyek

Előadó: polgármester

1. a Nemesgörzsöny községben fizetendő intézményi térítési díjak megállapításáról szóló 5/2021. (III.24.) önk. rendelet módosítása

Előadó: polgármester

1. A személyes gondoskodást nyújtó ellátásokról, azok igénybevételének rendjéről, a fizetendő térítési díjak megállapításáról szóló 6/2021. (III.24.) önk. rendelet módosítása
2. Vegyes ügyek

Előadó: polgármester

Napirendek tárgyalása:

**1)Nemesgörzsöny 0195 hrsz alatti ingatlan átvételével kapcsolatos ügyek**

**Előadó: polgármester**

Tatai László polgármester elmondja, hogy ismét tárgyalni kell a 0195 hrsz alatti külterületi út állami tulajdon. Már többször volt téma az átvétele. Benyújtottuk a Nemzeti Földalaphoz, de nem tartozik oda. Az ügyet átadták az MNV Zrt. részére, mert ők az illetékes hivatal. Szükséges egy határozat meghozatala. Ismerteti a határozati javaslatot.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**43/2022. (VI.9.) önkormányzati határozat**

1. Nemesgörzsöny Község Önkormányzatának *Képviselő-testülete* a nemzeti vagyonról szóló 2011. évi CXCVI. törvény 13. §-ában foglaltak valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Nemzeti Vagyonkezelő Zrt-nél kezdeményezi és kérelmezi a Magyar Állam tulajdonában lévő Nemesgörzsöny 0195 helyrajzi számon felvett, kivett saját használatú út megnevezésű, 2,2673 ha területű ingatlan 1/1 tulajdoni hányadának ingyenes önkormányzati tulajdonba adását.
2. Az ingatlant az Önkormányzat a Magyarország helyi önkormányzatairól szóló 2011. CLXXXIX. törvény 13. § (1) bekezdés 1.) és *2 .)* *pontjában* meghatározott helyi közutak fenntartása, fejlesztése feladatainak ellátása érdekében kívánja tulajdonba venni és közérdekű célra kívánja felhasználni.

*konkrét felhasználási cél meghatározása:*

*Az ingatlant az önkormányzat továbbiakban is útként kívánja hasznosítani, de az ingatlan rossz állapota miatt felújítást igényel. Az önkormányzat pályázatot nyújtott be a VP6-7.2.1.1-21 kódszámú- külterületi helyi közutak fejlesztése című felhívásra, „Nemesgörzsöny és Marcaltő külterületi útjainak felújítása az alapvető szolgáltatások elérhetőségének javítása érdekében” címmel, mely pozitív elbírálásban részesült. A pályázat keretében kerülne sor a Nemesgörzsöny 0195 hrsz alatti ingatlan teljes felújítására, a felújításhoz azonban szükséges az önkormányzat részére történő tulajdonba adás. Mivel a település lakosai jellemzően mezőgazdaságból élnek, vagy kiegészítő tevékenységként folytatják, ezért ezeknek az utaknak a felújítása hatalmas jelentőséggel bír.*

1. Nemesgörzsöny Község Önkormányzata vállalja a tulajdonba adás érdekében felmerülő költségek – ideértve a művelési ág szükséges megváltoztatásának költségét – megtérítését.
2. Az igényelt ingatlan nem áll *(örökségvédelmi / természetvédelmi / helyi / Natura 2000)* védettség alatt.
3. A Képviselő-testület felhatalmazza a polgármestert, hogy a Nemesgörzsöny*, 0195* hrsz.-ú ingatlan ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegyen.
4. A Képviselő-testület felhatalmazza a polgármestert, hogy a Nemesgörzsöny 0195 hrsz.-ú ingatlan ingyenes önkormányzati tulajdonba adására vonatkozó megállapodást aláírja.

Felelős: polgármester

Határidő:azonnal

**2)** **a Nemesgörzsöny községben fizetendő intézményi térítési díjak megállapításáról szóló 5/2021. (III.24.) önk. rendelet módosítása**

**Előadó: polgármester**

Tatai László polgármester elmondja, hogy a korábbi ülésen már jóváhagyta a testület az új térítési díjakat, melyek április 1 napjától alkalmazandóak. Akkor a veszélyhelyzet miatt nem lehetett a lakosságra hárítani, és azt az önkormányzatnak kellett kifizetni. A veszélyhelyzet lejártával lehetségessé vált a térítési díj emelés, mely következtében módosítani kell a rendeletet. Ismerteti a tartalmát.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő rendeletet alkotja:

**6/2022.(VI.17.) önkormányzati rendelete**

Nemesgörzsöny község Önkormányzat Képviselő-testülete úgy döntött, hogy Nemesgörzsöny községben fizetendő intézményi térítési díjak megállapításáról szóló 5/2021. (III.24.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

**3)A személyes gondoskodást nyújtó ellátásokról, azok igénybevételének rendjéről, a fizetendő térítési díjak megállapításáról szóló 6/2021. (III.24.) önk. rendelet módosítása**

**Előadó: polgármester**

Tatai László polgármester elmondja, hogy a rendeletmódosítás oka ugyanaz, mint az előző napirendnél, a februári ülésen már jóváhagyta a testület az új térítési díjakat, melyek április 1 napjától alkalmazandóak. Akkor a veszélyhelyzet miatt nem lehetett a lakosságra hárítani, és azt az önkormányzatnak kellett kifizetni. A veszélyhelyzet lejártával lehetségessé vált a térítési díj emelés, mely következtében módosítani kell a rendeletet. Ismerteti a tartalmát.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő rendeletet alkotja:

**7/2022.(VI.17.) önkormányzati rendelete**

Nemesgörzsöny község Önkormányzat Képviselő-testülete úgy döntött, hogy a személyes gondoskodást nyújtó ellátásokról, azok igénybevételének rendjéről, a fizetendő térítési díjak megállapításáról szóló 6/2021. (III.24.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

**4)Vegyes ügyek**

**Előadó: polgármester**

Tatai László polgármester elmondja, hogy Dr. Kovács Zsuzsanna háziorvos Kft keretében kívánja ellátni feladatát. Ezt már az előző ülésen tárgyalta a Képviselő-testület. Sajnos az új szerződést több ponton kifogásolta a kormányhivatal, ezért most egy új szerződés készült az érintett 3 településnek. Kérem, a korábbi döntés visszavonását, az új szerződés elfogadását, valamint a régi megszűntetését.

Ismerteti a szerződés tartalmát.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozza:

**44/2022. (VI.9.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy a 31/2022. (V.12.) önk. határozatot visszavonja, egyúttal a 2012. december 21. napján Dr. Kovács és Társa Bt.-vel (8500 Pápa, Harmadik u. 2.) kötött feladat-ellátási szerződést közös megegyezéssel megszünteti. Medemil Ferrarius Kft.-vel (8500 Pápa, Harmadik u. 2.)határozatlan időre háziorvosi feladatellátásra Feladatellátási Szerződést köt a jelen előterjesztés szerint.

Felhatalmazza a polgármestert a szerződés megkötésére.

Felelős: polgármester

Határidő:azonnal

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2022. június 9-i nyilvános ülést 16 óra 59 perckor berekeszti.

K.m.f.

Tatai László Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző